proxectonos/corpus_dominio_legal_administrativo_tmp huggingface dataset:
16/09/2022 | Administración LocalMunicipal
Brión
Anuncio aprobación padróns do prezo público polos servizos de axuda no fogar básica e dependencia do mes de agosto de 2022

Mediante resolución de alcaldía de data 12 de setembro aprobouse o padrón do servizo de axuda no fogar básica e dependencia do mes de agosto. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 16 de setembro de 2022 ao 16 de novembro de 2022. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 12 de setembro de 2022 O alcalde Pablo Lago Sanmartín
16/09/2022 | Administración LocalMunicipal
Miño
Aprobación do padrón fiscal da taxa por entrada de vehículos a través das beirarrúas e para reserva de vía pública para aparcamento exclusivo, parada de vehículos, e carga e descarga de mercancías de calquera clase correspondente ao exercicio 2022

Por Resolución de Alcaldía de data 13 de setembro de 2022 e con número 773/2022 aprobouse o padrón fiscal da “taxa por entrada de vehículos a través das beirarrúas e para reserva de vía pública para aparcamento exclusivo, parada de vehículos, e carga e descarga de mercancías de calquera clase” correspondente ao período impositivo do exercicio 2022. Queda a disposición dos interesados nas oficinas municipais do concello de Miño, situadas na rúa da Carreira, número 38, durante o prazo de quince días dende a correspondente publicación, con carácter de notificación colectiva segundo o artigo 102.3 da Lei xeral tributaria. Contra as liquidacións incorporadas ao Padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo de UN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Todo isto sen prexuízo de que poida exercitar calquera outro recurso que estime pertinente. No caso de non se presentar reclamacións, o padrón considerarase definitivamente aprobado. Miño, a 13 de setembro de 2022 O alcalde Manuel Vázquez Faraldo
16/09/2022 | Administración LocalMunicipal
Arzúa
Aprobación do padrón fiscal da taxa polo servizo de auga e saneamento correspondente ao 4º bimestre de 2022

Tras confeccionarse e aprobarse os padróns de suxeitos pasivos da taxa por subministración de auga, conservación de contadores e acometidas, correspondentes ao cuarto bimestre de facturación do ano 2022, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura de un prazo de 15 días hábiles contado dende o día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao cuarto bimestre do 2022 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demais costas que se produzan. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, a 07 de setembro de 2022. Asdo. José Luis García López Alcalde-presidente do Concello de Arzúa
16/09/2022 | Administración LocalMunicipal
Carballo
Delimitación de nucleo rural nº 01 a Ponte Rosende

Por resolución da directora xeral de Ordenación do Territorio e Urbanismo, da Consellería de Medio Ambiente, Territorio e Vivenda, de data 10 de agosto de 2022, aprobouse definitivamente a “Modificación puntual do Plan xeral de ordenación municipal de Carballo para a delimitación do solo de núcleo rural Nº 1 Ponte Rosende”. Esta foi publicada no Diario Oficial de Galicia, núm.167, do 2 de setembro de 2022. Por resolución da directora xeral de Ordenación do Territorio e Urbanismo de data 6 de setembro de 2022, procedeuse á inscrición da modificación puntual no Rexistro de Ordenación do Territorio e Planeamento Urbanístico de Galicia, na Sección II, Libro I, Tomo II, folla rexistral 38, co número ROTPG/P/67/2022, segundo o disposto nos artigos 88 da Lei 2/2016, do 10 de febreiro, do solo de Galicia e 208 e seguintes do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia. De conformidade co disposto polos artigos 82 e 88.4 da Lei 2/2016, do 10 de febreiro, do solo de Galicia e 70 da Lei 7/1985, do 2 de abril, reguladora das bases de réxime local, publícase a normativa que desenvolve a modificación puntual para a delimitación do núcleo rural Nº 1 Ponte Rosende do Plan xeral de ordenación municipal de Carballo, aos efectos de aplicación e de coñecemento xeral. Non existe unha normativa específica. Mantéñense as determinacións do Plan xeral de ordenación municipal en vigor, aprobado definitivamente mediante a Orde de 4 de febreiro de 2016 da Consellería de Medio Ambiente e Ordenación do Territorio, publicada no Diario Oficial de Galicia, núm.39, do 26 de febreiro de 2016 e no Boletín Oficial da Provincia, núm.38, do 26 de febreiro de 2016. Carballo, 13 de setembro de 2022 O Alcalde – Evencio Ferrero Rodríguez
16/09/2022 | Administración LocalMunicipal
Cerceda
Aprobación padrón ximnasio mes de setembro de 2022

O decreto de alcaldía 827/2022, de 09/09/2022 aprobou o padrón da taxa municipal de ximnasio e piscina municipal, correspondente ó mes de setembro de 2022, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de piscina e ximnasio municipal incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 13 de setembro de 2022 Bernardo Ramon Conceiro Menouar. Alcalde do Concello de Cerceda
16/09/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Acordo do 8 de setembro de 2022 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Outes (expediente IN407A 2021/172-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada regulamentación LMT, TA2808 apoio 9KT253CN//76, no concello de Outes (expediente IN407A 2021/172-1), por resolución desta xefatura territorial, do 3 de agosto de 2022, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15007 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 17 de novembro de 2022 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Outes, deducida da que se someteu a información pública no DOG do 28.12.2021, no BOP do 10.12.2021 e no xornal La Voz de Galicia do 14.12.2021, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e posterior levantamento efectivo das actas nas oficinas da casa consistorial do dito concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 8 de setembro de 2022 Betsy Lacabra Nally Territorial da Coruña
27/09/2022 | Administración LocalMunicipal
Boqueixón
EXPEDIENTE 2022/T002/000001. Modificación de crédito (suplemento de crédito 2022/01).

O 14/09/2022 o Pleno do Concello de Boqueixón aprobou inicialmente o expediente ao inicio referenciado. Sométese á información pública polo prazo de 15 días hábiles para que os interesados poidan examinalo e presentalas reclamacións que consideren oportunas. O prazo computarase dende o día seguinte ao da inserción deste anuncio no Boletín Oficial da Provincia da Coruña. Así mesmo, estará a disposición dos interesados na sede electrónica deste concello (https://sede.boqueixon.com). Se transcorrido o período de exposición pública non se achegan alegacións, considerarase definitivamente aprobado o acordo inicialmente adoptado. Todo elo de conformidade co artigo 177.2 do Real Decreto 2/2004, do 5 de marzo, polo que se aproba o texto refundido da Lei reguladora das Facendas Locais. Boqueixón, 22 de setembro de 2022 Manuel Fernández Munín, alcalde-presidente
27/09/2022 | Administración LocalMunicipal
Frades
Nomeamento de substituto en ausencia do Alcalde

En cumprimento do disposto no artigo 125 da Lei 7/1985 de 2 de abril Reguladora das Bases de Réxime Local e dos artigos 47 e concordantes do Regulamento de Organización, funcionamento e Réxime xurídico das Entidades Locais aprobado polo Real Decreto 2568/1986 de 28 de novembro, Roberto Rey Martinez, alcalde do Concello de Frades, Dado que estarei ausente do Concello do día 22 ao 25 de setembro, ambos inclusive, do ano en curso, nomeo substituto durante ese período, nas miñas funcións, ao Tenente de Alcalde Don Manuel Ferreiro Marzoa. Frades, 21 de agosto de 2022. Asdo./ D. Roberto Rey Martínez Alcalde-Presidente do Concello de Frades
27/09/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 18 de abril de 2022 da Xefatura Territorial da Coruña, pola que se concede a autorización administrativa previa e de construción dunha instalación eléctrica (expediente-e IN407A 2021/186-1).

Advertidos erros na citada resolución publicada no Boletín Oficial da Provincia núm.80, do 28 de abril de 2022, pola que se concede a autorización administrativa previa e de construción dunha instalación de distribución eléctrica no concello de Mesía (expediente-e IN407A 2021/186-1), cómpre facer a seguinte corrección: No anuncio número 2022/2230 páxina 2, onde dí: “Ampliación de potencia do CT Piñeirón (15AC13) de 50 a 100 kVA de potencia substitución do pórtico actual, no cal se sitúa o CT, por un apoio de celosía de tipo C14/2000 que se situará na mesma posición do existente. Retensado e regulado do van de condutor de tipo LA-30 desde o apoio nº 12-4 (AEN0OVMW) ata o novo apoio. O total da LMTA existente que se vai retensar é de 158 metros": debe dicir "Cambio de transformador de 50 kVA a 100 kVA do CT Castrallón (15AEG7) con expediente de industria nº IN407A 2016/1312-1, alimentado pola liña de media tensión CES713 (Ponte Carreira 13) a 15 kV procedente da Subestación de Cesuras. As instalacións proxectadas inclúen a substitución de toda a aparamenta de media e baixa tensión, así como a instalación da máquina de 100 kVA no apoio metálico existente da compañía de tipo C-2000/12-H35”. A Coruña, 21 de setembro de 2022. Isidoro Martínez Arca Xefe territorial da Coruña
27/09/2022 | Administración LocalMunicipal
Boqueixón
EXPEDIENTE 2022/T002/000028. Modificación de créditos (crédito extraordinario 2022/02)

O 14/09/2022 o Pleno do Concello de Boqueixón aprobou inicialmente os expedientes ao inicio referenciados. Sométense á información pública polo prazo de 15 días hábiles para que os interesados poidan examinalos e presentalas reclamacións que consideren oportunas. O prazo computarase dende o día seguinte ao da inserción deste anuncio no Boletín Oficial da Provincia da Coruña. Así mesmo, estará a disposición dos interesados na sede electrónica deste concello (https://sede.boqueixon.com). Se transcorrido o período de exposición pública non se achegan alegacións, consideraranse definitivamente aprobados os acordos inicialmente adoptados. Todo elo de conformidade co artigo 177.2 do Real Decreto 2/2004, do 5 de marzo, polo que se aproba o texto refundido da Lei reguladora das Facendas Locais. Boqueixón, 22 de setembro de 2022 Manuel Fernández Munín, alcalde-presidente
27/09/2022 | Administración LocalMunicipal
Mugardos
Anuncio de exposición pública da aprobación inicial do expediente de Modificación de créditos MC 05/2022, de créditos extraordinarios y suplementos de crédito, financiados con cargo ao remanente líquido de tesourería para gastos xerais

O Pleno do Concello en sesión extraordinaria de data 15 de setembro de 2022 aprobou inicialmente o expediente de modificación de créditos MC 05/2022, de créditos extraordinarios e suplementos de créditos, financiados con cargo ao remanente líquido de tesourería para gastos xerais. De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente nas dependencias municipais e presentar as reclamacións que estimen oportunas. Así mesmo, estará a disposición dos interesados na sede electrónica deste Concello [http://mugardos.sedelectronica. gal]. No caso de que non se presenten reclamacións o acordo entenderase definitivamente adoptado, debendo publicarse dita modificación resumida por capítulos no BOP e no taboleiro de anuncios do Concello. Mugardos, a 22 de setembro de 2022. O concelleiro delegado de Facenda, Persoal e Participación Cidadá ( R. A 536/2021 de 24/05/2021) José Miguel Mahía Prados
27/09/2022 | Administración LocalMunicipal
Corcubión
Anuncio de nova convocatoria: subvencións para a renovación e rehabilitación de edificios e vivendas na área de rexeneración e renovación urbana do casco histórico de Corcubión (A Coruña), 11ª fase

Mediante resolución desta alcaldía núm.311/2022 do día 21.09, acordouse efectuar unha nova convocatoria, habilitando o prazo de 1 mes desde o día seguinte á publicación do anuncio no BOP, para a presentación de solicitudes de subvencións en materia de renovación e rehabilitación de edificios e vivendas na área de rexeneración e renovación urbana do Casco Histórico de Corcubión (A Coruña), de acordo co establecido nas Bases Reguladoras aprobadas mediante Resolución de Alcaldía nº 45/2022, e publicadas no BOP nº 35 con data 21.02.2022. Corcubión, 22 de setembro de 2022 O Alcalde-Presidente Manuel Insua Insua
27/09/2022 | Administración LocalMunicipal
Boqueixón
EXPEDIENTE 2022/X999/000057. Desafectación das vías 10972, 10975 (parcial) e 10994, 11005 e treito da vía 10994 (.) Lg de Donas, Donas (San Pedro) e Engas, Codeso (Santaia)

Na Sesión Ordinaria do Pleno do Concello de Boqueixón, de data do 14 de setembro de 2022, cos quórums de constitución e votación legalmente establecidos, adoptouse o seguinte Acordo: PRIMEIRO. Desafectación de 3 vías públicas, e valoración económica: Alterar a cualificación xurídica, desafectando do dominio público as seguintes vías: As vías públicas desafectadas perderon a súa consideración de uso público, xa que as fincas con accesos a elas foron adquiridas por un só propietario para dedicalas á plantación de viñedos, e non provoca que ningún outro predio deixe de ter acceso directo por vía pública (á vista da cartografía catastral e do Inventario municipal de camiños), polo que se considera xustificada a alteración da súa cualificación xurídica en base a que cumpre as condicións da definición de parcela sobrante, dadas no artigo 268.2 da redacción actual da Lei 5/1997, do 22 de xullo, de administración local de Galicia. As vías desafectadas do dominio público, cualificaranse como bens patrimoniais. As vías públicas a desafectar están clasificados urbanisticamente como solo rústico, e suman un total de 3.817,15 m 2. A valoración económica das parcelas resultantes desafectadas, é de 9.542,87 €. SEGUNDO. Non desafectación: Non autorizar a modificación da cualificación xurídica das seguintes vías: 11005, e treito da vía 10994, entre o encontro coa vía 11005, e o límite municipal, por ser de uso público de accesos a parcelas de outros propietarios. TERCEIRO. Inclusión no inventario municipal de vías públicas: Incluír no inventario municipal de vías públicas o seguinte camiño, que da continuidade á vía 10989 ata o río Ulla, que non figura na cartografía das NNSS, pero si no Catastro, e que está comprobada da súa existencia, e o feito de que se atopa pavimentado, polo que se considera que non se estaría a incumprir co artigo 55 do RLSG, ó non tratarse da apertura dun novo camiño. CUARTO. Información pública: Someter a información pública o expediente durante un mes, a efectos de presentación de reclamacións. Si no dito prazo non se presentasen reclamacións, considéranse os tramos dos camiños definitivamente desafectados do dominio público, e procederase coa venda directa das parcelas sobrantes, ao solicitante propietario da parcela colindante. Boqueixón, 22 de setembro de 2022 O alcalde Manuel Fernández Munín
27/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.84172. Vivenda e local comercial. Concello de Abegondo

Friedrich Karl Villasmil Arantegui, solicita de Augas de Galicia por atoparse nas marxes do río s/d, a autorización de obras, no polígono 511, parcela 456, no lugar de Ardexurxo, parroquia de Sarandós (Santa María), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.84172. As obras solicitadas consisten na construción dunha vivenda e local comercial composta de planta semisoto, baixa e primeira. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 21 de setembro do 2022 A/o xefa/e do Servizo Territorial – Felip Kab Torrez (Sinatura dixital)
27/09/2022 | Administración LocalMunicipal
Narón
Intervención
Edicto aprobación do padrón fiscal das taxas polos servizos prestados nas escolas infantis municipais do mes de setembro de 2022

A Xunta de Goberno Local, en sesión celebrada o día 22/09/2022, adoptou entre outros os acordos seguintes: Primeiro: Aprobar o padrón fiscal das taxas polos servizos prestados nas escolas infantís municipais, do mes de setembro de 2022, cun total de 129 contribuintes e por importe de 4.574,95 €. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 22 de setembro de 2022 A alcaldesa- presidenta Marián Ferreiro Díaz
27/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.59980 Solicitude de concesión de augas públicas presentada por Mario Martínez Trillo, en representación da denominada Comunidad de Usuarios Pedra de Alde (Concellos de Negreira e A Baña)

Shagufta Igorra Castelos, Comunidade de Usuarios Pedra de Alde, solicita de Augas de Galicia a concesión dun aproveitamento de augas públicas coas seguintes características: SOLICITANTE: Comunidade de Usuarios Pedra de Alde REPRESENTANTE: Shagufta Igorra Castelos CAUDAL: 2427,5 m3 DESTINO: Doméstico ORIXE: Manancial Fontee Seca LUGAR: Pedra de Alde PARROQUIA: Fiopáns (San Pedro) CONCELLO: A Baña (A Coruña) O aproveitamento consiste na captación de augas dun manancial na parcela 15007A0200043400000KF mediante arqueta construída en aros de formigón prefabricado de 1,20 m de diámetro con tapa e dispón de dúas saídas, unha na parte superior de aliviadoiro e outra na parte inferior que conectará cun tubo de polietileno de 63 mm de diámetro, con chave para a toma de mostras. Dito tubo discorrerá soterrado pola parcela 331, continúa por un camiño, cruza a pista forestal e chega ata a parcela 15007A020004190000KW onde se localizarán os depósitos da traída, percorrendo unha lonxitude total de 197,5 m. O aproveitamento contará con 11 depósitos prefabricados de fibra de 3.000 litros de capacidade cada un que serán albergados nunha pequena edificación construída mediante bloques de formigón prefabricados de 15x5 m de dimensións e unha altura total de 3,25 m entre 1,80 e 2,25 m, previamente abastecidos equitativamente mediante un depósito repartitor central de aceiro inoxidable. A distribución da auga realizarase mediante tubos individuais soterrados de 32 mm de diámetro en zanxa única ata as vivendas dos usuarios no lugares de Estivadiña e Troitomil na parroquia de Fiopáns (San Pedro), no concello da Baña (A Coruña) e no lugar de Fontemirón, na parrroquia de Portor (Santa María), no concello de Negreira (A Coruña). O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Baña e Concello de Negreira ou nas oficinas deste servizo, situadas na rúa Tomiño nº 16, baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Asinado, con sinatura electrónica á marxe, polo xefe do Servizo Territorial, Jesús Antonio Manrique Merino, en Santiago de Compostela, o 20 de setembro de 2022
27/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.85745. Acceso ferroviario al puerto exterior de A Coruña. Concello e A Coruña e Arteixo

Administrador de Infraestructura Ferroviaria (ADIF), solicita de Augas de Galicia por atoparse nas marxes do río Suevos e outros, a autorización de obras, no lugar de Punta Langosteira e Vio, parroquia de Suevos (San Martiño) e Elviña (San Vicenzo), Concellos de Arteixo e Coruña (A), (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.85745. As obras solicitadas consisten na execución das obras reflectidas no proxecto de:” Acceso ferroviario al puerto exterior de A Coruña en Punta Langosteira”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coruña (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 21 de setembro do 2022 A/o xefa/e do Servizo Territorial – Juan Victor Valarino Dalmases (Sinatura dixital)
27/09/2022 | Administración LocalMunicipal
Cambre
Publicación edicto do padrón do prezo público por actividades deportivas - Programa das Escolas de Actividade Física e Saúde ano 2021-2022 correspondente ao mes de xuño 2022

Por resolución da concelleira delegada núm.1628/2022 de data 19 de setembro de 2022, acordouse: PRIMEIRO: Aprobar o padrón fiscal do prezo público por actividades deportivas da axenda de verán do Programa de Escolas de Actividade Físic e Saúde ano 2021-2022 que comprende 84 recibos e 3 cotas cero por un importe total de mil oitocentos cincuenta e un euros con corenta e tres céntimos (1.851,43 €), desde Sirin Montezuma Canalis, Carolina a Cirino Buil Buyreu, Alicia. SEGUNDO: Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións incorporadas aos padróns todos os interesados poderán interpoñer recurso de reposición ante esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. A data de cargo dos recibos domiciliados será o 26 de setembro. Cambre, 20 de setembro de 2022 A concelleira delegada da área de Economía, Facenda e Recursos Humanos P. D ( RA núm.1323/2019, do 1 de xullo) María Dolores Pan Lesta
27/09/2022 | Administración LocalMunicipal
Narón
Intervención
Edicto aprobación do padrón fiscal das taxas pola utilización das instalacións deportivas do mes de setembro de 2022

A Xunta de Goberno Local en data 22/09/2022, acordou aprobar o padrón fiscal das taxas pola utilización das instalacións deportivas, do mes de setembro de 2022, por importe de 6.497,95 € e 33 recibos. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 22 de setembro de 2022 A alcaldesa Marián Ferreiro Díaz
27/09/2022 | Administración LocalMunicipal
Val do Dubra
Aprobación padrón municipal de auga, sumidoiros e depuración, do terceiro trimestre de 2022

Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao TERCEIRO trimestre do ano 2022, que ascende a cantidade de 38.471,75 euros, así como o cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de UN MES, contando a partir do día seguinte ao da publicación deste anuncio no BOP para que os lexítimos interesados aleguen o que estimen oportuno.25.367,77 euros en concepto de auga, 1.901,62 euros en concepto de sumidoiros, 7.706,41 euros en concepto de depuración de augas residuais e, 3.495,95 euros correspondentes ao I. V. E. O prazo de ingreso voluntario das débedas correspondentes ao TERCEIRO trimestre de 2022 será de 2 meses dende a publicación deste anuncio no BOP. Tras transcorrrer o dito prazo sen que se efectuase o ingreso, as débedas esixiranxe pola vía de constrinximento e devengarán o recargo de constrinximento, xuros de mora e demais costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico-administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 20 de setembro de 2022. O Alcalde, José Manuel Varela Ferreiro.
27/09/2022 | Administración LocalMunicipal
Culleredo
Persoal e Organización
Anuncio resolución pola que se eleva a definitiva a proposta do tribunal para unha praza de conserxe-colexio

Por resolución da concelleira delegada de Seguridade Cidadá e Persoal do día 20 de setembro de 2022, resolveuse o seguinte: “ Primeiro.- Elevar a definitiva a proposta do tribunal cualificador de data 12 de setembro de 2022 (documento código UPO16I01PZ), co seguinte detalle: “- Aprobación da listaxe ordenada de aspirantes segundo cualificacións finais, que ven determinada pola suma total das cualificacións obtidas en cada un dos exercicios obrigatorios da fase de oposición: - Propoñer o nomeamento para a praza de conserxe-colexio de administración xeral, subescala servizos especiais, clase persoal de oficios, funcionario/a de carreira, a aspirante coa maior puntuación na listaxe de cualificacións finais, Dª Carmen Soledad St Clair Ciuraneta”. Segundo.- Requirir a Dª Carmen Soledad St Clair Ciuraneta para que no prazo de vinte días naturais contados desde o día seguinte á publicación do anuncio desta resolución no Boletín Oficial da Provincia presente a documentación requirida na base 9.1 das Bases xerais para a selección de persoal funcionario de carreira e de persoal laboral fixo (BOP núm.65 do 5 de abril de 2017). Terceiro.- De acordo co disposto na base sétima das bases da convocatoria do proceso selectivo, publicar esta resolución no Boletín Oficial da provincia.” Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, de 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, de 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. O que se publica para xeral coñecemento. Culleredo, a 21 de setembro de 2022 A concelleira delegada de Seguridade cidadá e Persoal P. D.(Resolución do 13.07.2020, núm 114 BOP 23,07,2020) Marta Maria Figueroa Fuentes
27/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.84082. Deposito de áridos. Concello de A Laracha

Fahim Gonzalez del Castillo Tuduri, solicita de Augas de Galicia por atoparse nas marxes do río Quenxe e outro, a autorización de obras, no polígono 15, parcelas 55 e 162, no lugar de O Campo, parroquia de Torás (Santa María), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.84082. As obras solicitadas consisten na adecuación de parcelas para creación de depósito de materiais. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 21 de setembro do 2022 A/o xefa/e do Servizo Territorial – Fausto Vinicio Yuan De Jorge (Sinatura dixital)
27/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.85294. Conesión de auga. Concello de Arteixo

Inditex SA, con CIF A15075062, solicita de Augas de Galicia un caudal de 12.483 m3/ano, procedente dun pozo situado na parcela con referencia catastral 0359904NH4905N0001HO, no lugar de Sabón, parroquia de Oseiro (San Tirso), no t. m. de Arteixo, (A Coruña), con destino a uso de rega. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico. Expediente: DH. A15.85294. As características do aproveitamento son: SOLICITANTE: Inditex, SA CAUDAL: 0,3958 litros/segundo DESTINO: Rega ORIXE: Pozo LUGAR: Sabón PARROQUIA: Oseiro (San Tirso) CONCELLO: Arteixo A auga extráese do pozo mediante bomba mergullada cunha capacidade de extracción de 4,6 m ³/hora, condúcese por tubos PEAD ¢90 mm ata unha arqueta e tres depósitos situados na parcela con referencia catastral 0359916NH4905N0001TO, conectados entre si e con capacidades 182, 176 e 253 m³. A superficie a regar é de 63.230,63 m², correspondente a diversas zonas verdes das parcelas 0359904NH4905N0001HO, 0359916NH4905N0001TO e 0359903NH4906S0001UA. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas onde estará exposto o expediente de que se trata, para que poida ser examinado por quen o desexe. A Coruña, 22 de setembro do 2022 O xefe do servizo territorial (sinatura dixital) Samia Beistegui Shahzadi
27/09/2022 | Administración LocalMunicipal
Boqueixón
EXPEDIENTE 2022/X999/000056. Desafectación e cambio de traza das vías 11037, 11039, 11047, 38-9019 e 11043 en Donas (San Pedro) e Sucira (Santa Mariña)

Na Sesión Ordinaria do Pleno do Concello de Boqueixón, de data do 14 de setembro de 2022, cos quórums de constitución e votación legalmente establecidos, adoptouse o seguinte Acordo: PRIMEIRO. Desafectación de 4 vías públicas, e valoración económica: Alterar a cualificación xurídica, desafectando do dominio público as seguintes vías: As vías públicas desafectadas perderon a súa consideración de uso público, xa que as fincas con accesos a elas foron adquiridas por un só propietario para dedicalas á plantación de viñedos, e non provoca que ningún outro predio deixe de ter acceso directo por vía pública (á vista da cartografía catastral e do Inventario municipal de camiños), polo que se considera xustificada a alteración da súa cualificación xurídica en base a que cumpre as condicións da definición de parcela sobrante, dadas no artigo 268.2 da redacción actual da Lei 5/1997, do 22 de xullo, de administración local de Galicia. As vías desafectadas do dominio público, cualificaranse como bens patrimoniais. As vías públicas a desafectar están clasificadas urbanisticamente como solo rústico, e suman un total de 3.557,90 m 2. A valoración económica das parcelas resultantes desafectadas, é de 8.894.75 €. SEGUNDO. Desvío e continuación de vía de titularidade municipal: Non autorizar o desvío nin a continuación da traza da vía nº.: 11043 (incluída no inventario municipal de vías públicas deste concello), porque a traza prevista non figura na cartografía das NNSS, nin no Inventario municipal, nin no Catastro, polo que considérase como apertura dun novo camiño, que non estaría permitida, de acordo co citado artigo 55 do RLSG. TERCEIRO. Información pública: Someter a información pública o expediente durante un mes, a efectos de presentación de reclamacións. Si no dito prazo non se presentasen reclamacións, considéranse os tramos dos camiños definitivamente desafectados do dominio público, e procederase coa venda directa das parcelas sobrantes, ao solicitante propietario da parcela colindante. Boqueixón, 22 de setembro de 2022 O alcalde Manuel Fernández Munín
27/09/2022 | Administración LocalMunicipal
Val do Dubra
Liquidación taxa por prestación do servizo de axuda no fogar, na modalidade de libre concorrencia e dependencia dos meses de xullo e agosto do exercicio 2022

Por Resolución da Alcaldía núm.586/2022, do 20 de setembro de 2022, adoptouse o seguinte acordo: “ RESOLUCIÓN ASUNTO: APROBACIÓN LIQUIDACIÓNS DAS TAXAS DE SAF NAS MODALIDADES DE LIBRE CONCORRENCIA E DEPENDENCIA DE XULLO E AGOSTO 2022. ANTECEDENTES: Vista a existencia de débeda en concepto de prestación do servizo de axuda no fogar, na modalidades de libre concorrencia e dependencia, correspondentes a xullo e agosto de 2022: Vistos os informes da traballadora social nos que se relacionan os/as usuarios/as do antedito servizo, na que tamén se inclúe o prezo público a cobrar, de conformidade co establecido no artigo 101 da Lei 58/2003, de 17 de decembro, xeral tributaria e no art.21.1. s) da Lei 7/1985, de 2 de abril, reguladora das bases do réxime local. Elaboradas as liquidacións do prezo público pola prestación do servizo de axuda no fogar, nas modalidades de libre concorrencia e dependencia dos meses de xullo e agosto do exercicio 2022, en base ós datos facilitados pola traballadora social do Concello de Val do Dubra. Polo anteriormente exposto, no uso das atribucións que me outorga a lexislación do réxime local, ACORDO: PRIMEIRO: aprobar as liquidacións do prezo público pola prestación do servizo de axuda no fogar seguinte: SEGUNDO: expoñer ó público as liquidacións aprobadas, mediante a publicación do anuncio no BOP, por un período de 15 días hábiles contados dende o día seguinte ó da súa publicación. Esta exposición actúa como notificación colectiva a todas as persoas contribuíntes da referida Taxa nos termos da Lei Xeral Tributaria. TERCEIRO: Transcorrido o prazo de exposición ó publico, se non se presentaron alegacións, a liquidación entenderase aprobada definitivamente e procederase ó cobro desde ese mesmo momento. CUARTO: Contra as liquidacións incorporadas aos padróns, as persoas interesadas poderán interpoñer recurso preceptivo de reposición ante o alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Asinado polo alcalde, José Manuel Varela Ferreiro, na data expresada na marxe da presente Resolución. Pola secretaria-interventora, María Celia Nercellas Colmeiro, tómase razón para a súa constancia/transcrición ó Libro de Resolucións da Alcaldía ós sós efectos de garantir a súa integridade e autenticidade (art.3.2 do RD 128/2018).8/2018).” Val do Dubra, a 21 de xullo 2022. O alcalde, José Manuel Varela Ferreiro.